b'\n_START_ARTICLE_\nSanremo ralis\n_START_PARAGRAPH_\nSanremo ralis (it. Rally di Sanremo)\xc2\xa0\xe2\x80\x93 automobili\xc5\xb3 ralio var\xc5\xbeybos vykstan\xc4\x8dios Sanreme, Italijoje. \xc5\xa0is ralis nuo 1973 iki 2003 met\xc5\xb3, i\xc5\xa1skyrus 1995\xc2\xa0m., buvo \xc4\xaftrauktas \xc4\xaf FIA Pasaulio ralio \xc4\x8dempionato kelendori\xc5\xb3. Dabar \xc5\xa1is ralis patenka \xc4\xaf Tarp\xc5\xbeemyninio ralio i\xc5\xa1\xc5\xa1\xc5\xabk\xc4\xaf (IRC) ir Italijos ralio \xc4\x8dempionat\xc4\x85.\n_START_SECTION_\nIstorija\n_START_PARAGRAPH_\nPirmasis Rallye Internazionale di Sanremo buvo surengtas 1928\xc2\xa0m. Ralio pavadinime pranc\xc5\xabzi\xc5\xa1kas \xc5\xbeodis \xe2\x80\x9erallye\xe2\x80\x9c, itali\xc5\xa1kai ra\xc5\xa1omas \xe2\x80\x9erally\xe2\x80\x9c, buvo paimtas i\xc5\xa1 Monte Karlo ralio (Rallye Automobile Monte Carlo) pavadinimo. Po kito s\xc4\x97km\xc4\x97s susilaukusio ralio 1929\xc2\xa0m., var\xc5\xbeybos buvo perleistos naujiems organizatoriams, kurie nusprend\xc4\x97 surengti lenktynes Sanremo miesto gatv\xc4\x97mis. Pirmosios Circuito Automobilistico Sanremo lenktyn\xc4\x97s buvo surentos 1937\xc2\xa0m., kurias laim\xc4\x97jo Achile Varzi. Sanremo ralis atgijo tik 1961\xc2\xa0m., nauju pavadinimu Rallye dei Fiori (G\xc4\x97li\xc5\xb3 ralis) ir kasmet rengiamas iki \xc5\xa1i\xc5\xb3 dien\xc5\xb3._NEWLINE_Nuo 1970 iki 1972\xc2\xa0m. Sanremo ralis pateko \xc4\xaf Tarptautinio gamintoj\xc5\xb3 \xc4\x8dempionato (IMC) sud\xc4\x97t\xc4\xaf. Nuo 1973 iki 2003 met\xc5\xb3 ralis buvo vienu i\xc5\xa1 Pasaulio ralio \xc4\x8dempionato etap\xc5\xb3, i\xc5\xa1skyrus 1995\xc2\xa0m., kai var\xc5\xbeybos buvo tik FIA Pasaulio gamintoj\xc5\xb3 \xc4\x8dempionato dalimi. 1986 m. ralis tapo diskusij\xc5\xb3 centru, po to kai stiuardai, tre\xc4\x8dios dienos pabaigoje, diskvalifikavo Peugeot komand\xc4\x85, u\xc5\xbe tai, kad buvo naudojami neleistini slenks\xc4\x8di\xc5\xb3 aptakai. Pergal\xc4\x97 atiteko Lancia komandai. Peugeot naudojo t\xc4\x85 pa\xc4\x8di\xc4\x85 konfig\xc5\xabracij\xc4\x85 ir ankstesniuose raliuose, kuriuose patikr\xc4\x85 praeidavo be problem\xc5\xb3. Peugeot apeliavo nutarim\xc4\x85, bet organizatoriai vistik neleido baigti var\xc5\xbeyb\xc5\xb3. FIA v\xc4\x97liau patvirtino, kad pa\xc5\xa1alinimas buvo neteis\xc4\x97tas ir kad Peugeot automobiliai atitiko techninius reikalavimus. Buvo nuspr\xc4\x99sta anuliuoti visus var\xc5\xbeyb\xc5\xb3 rezultatus._NEWLINE_Sanremo trasa yra mi\xc5\xa1rios dagos (\xc5\xbevyras ir asfaltas), bet nuo 1997 m. tras\xc5\xb3 danga yra vien tik asfaltin\xc4\x97. Po to kai ralis buvo pa\xc5\xa1alintas i\xc5\xa1 Pasaulio ralio \xc4\x8dempionato kalendoriaus, jis tapo Italijos ralio \xc4\x8dempionato dalimi. Nuo 2006\xc2\xa0m. jis taip pat patenka \xc4\xaf Tarp\xc5\xbeemyninio ralio i\xc5\xa1\xc5\xa1\xc5\xabkio sud\xc4\x97t\xc4\xaf.'